**З А П О В Е Д**

На основание чл. 9, ал. 5, изречение второ, чл. 26, ал. 7, т. 1 от Закона за управление на средствата от Европейските структурни и инвестиционни фондове, Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инициативи на Европейския съюз през периода 2014 – 2020 г. и Заповед № РД 09-366 от 07.04.2021 г. на министъра на земеделието, храните и горите и одобрен доклад № ……………..………..….. на директора на дирекция „Развитие на селските райони“

**Н А Р Е Ж Д А М:**

І. В Заповед № РД09-828 от 16.10.2020 г. на Ръководителя на УО на ПРСР 2014-2020 г. се правят следните изменения:

1. В приложение № 1 „Условия за кандидатстване“ в раздел 13.1 „Допустими дейности“, т. 2 се изменя както следва:

„2. Дейностите по иновативния проект се изпълняват в срок до 30 месеца от датата на сключване на административния договор, но не по-късно от 01 октомври 2025 г.“.

2. В приложение № 1 „Условия за кандидатстване“, раздел 18 „Минимален и максимален срок за изпълнение на проекта“, т. 1 се изменя както следва:

„1. Одобреният проект за функциониране на оперативната група се изпълнява в срок до 30 месеца, от датата на подписване на административния договор за предоставяне на финансова помощ, но не по-късно от 1 октомври 2025 г.“.

4. В приложение № 2 „Условията за изпълнение“, част А. „Техническо изпълнение на проектите“, точка 1 от раздел I. „Срок за изпълнение на одобрения проект“ се изменя както следва:

„1. Одобреният проект за функциониране на оперативната група се изпълнява в срок до 30 месеца, от датата на подписване на административния договор за предоставяне на финансова помощ, но не по-късно от 1 октомври 2025 г.“.

5. В приложение № 2 „Условията за изпълнение“, точка 5 на част Б. „Финансово изпълнение на проектите и плащане“ от Условията за изпълнение се изменя както следва:

„5. Бенефициентът подава искане за окончателно плащане до изтичане на крайния срок за изпълнение на одобрения проект, посочен в административния договор, но не по-късно от 01.09.2025 г., ведно с документите, посочени в Приложение № 1 към настоящите условия, при спазване на реда и условията, предвидени в Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители.“.

6. В Приложение № 10 „Образец на административен договор“ към Условията за изпълнение, Приложение № 2 към Заповед № РД09-828 от 16.10.2020 г. на Ръководителя на УО на ПРСР 2014-2020 г., чл. 5 се изменя както следва:

„Чл. 5. (1) Бенефициентът се задължава да изпълни изцяло одобрения проект в срок до ……… месеца, считано от датата на подписването на този договор, но не по-късно от 1 октомври 2025 г.“.

ІІ. Настоящата заповед и коригирани Приложение № 1 „Условия за кандидатстване“, Приложение № 2 „Условия за изпълнение“ и Приложение № 10 „Образец на административен договор“ към Приложение № 2 „Условия за изпълнение“ да се публикуват в Информационната система за управление и наблюдение на средствата от Европейските структурни и инвестиционни фондове (ИСУН 2020) и на интернет страницата на Министерството на земеделието, храните и горите.

Настоящата заповед подлежи на оспорване пред Административен съд София-град в 14-дневен срок от публикуването ѝ.

